बॉडीगार्ड्स ने चारों तरफ से घेरा,असहज होते हुए बोलीं- प्लीज धक्का मत मारो
Bollywood Actress Malaika Arora Uncomfortable Situation मलाइका अरोड़ा इन दिनों दुबई में है। हाल ही में उन्होंने वहां एक इवेंट में शिरकत की। इवेंट के बाद वह फैंस से बातचीत करने के लिए रुकी
मलाइका अरोड़ा इन दिनों दुबई में है। हाल ही में उन्होंने वहां एक इवेंट में शिरकत की। इवेंट के बाद उन्होंने फैंस से बातचीत भी की, तभी लोगों ने उन्हें सेल्फी लेने के लिए घेर लिया। जिसका एक वीडियो सोशल मीडिया पर सामने आया है।
अनकम्फर्टेबल दिख रहीं मलाइका
वीडियो में मलाइका फैंस के बीच घिरी हुई नजर आ रही हैं। इसी दौरान कुछ महिलाएं उनके साथ सेल्फी ले रही थीं। आस-पास और भीड़ इक्कठा होने लगी। बॉडीगार्ड्स ने उन्हें चारों तरफ से घेर हुआ है। इस दौरान वह काफी अनकम्फर्टेबल दिख रही हैं। वीडियो में मलाइका परेशान होते हुए फैंस से कहती हैं, 'आराम से,आराम से'। इसी बीच कुछ लोग सेल्फी के लिए एक- दूसरे के साथ धक्का- मुक्की करने लगे। तभी मलाइका ने कहा, 'प्लीज लेडीज को धक्का मत मारो'।
मलाइका का वर्कफ्रंट 
मलाइका अरोड़ा को हाल ही में उनके ओटीटी डेब्यू रियलिटी शो मूविंग इन विद मलाइका में देखा गया था। इस शो को फैंस ने काफी पसंद भी किया था। इसके अलावा वह गुरु रंधावा के हालिया रिलीज सॉन्ग 'तेरा की ख्याल' में नजर आई थीं। उनकी पर्सनल लाइफ की बात करे तो उन्होंने अरबाज खान से शादी की थी फिर 2017 में दोनों का तलाक हो गया। अब वह 2019 से बॉलीवुड एक्टर अर्जुन कपूर के साथ रिलेशनशिप में हैं।